**Institut za javnu politiku** (en. Public Policy Institute) je regionalna think-tank organizacija. Deluje u regionu Zapadnog Balkana kroz rad kancelarija u Beogradu, Podgorici i Ljubljani.

Istorija
--------

Institut za javnu politiku je osnovan 1. februara 2013. godine u Podgorici. Kancelarija u Beogradu počela je sa radom 6. decembra 2013. godine, a kancelarija u Ljubljani 30. juna 2014. godine. Osnivači Instituta su profesori Univerziteta u Beogradu Mijat Damjanović, Nikola Samardžić i Stevan Lilić, slovenački novinar Vanja Vardjan i nekadašnji šef Biroa za komunikacije Vlade Republike Srbije Vladimir Popović, koji je ujedno i direktor Instituta.
IJP je nastao iz potrebe za jasnom i profesionalnom podrškom post-jugoslovenskoj izgradnji institucija, razvoju javnog političkog diskursa i kulturnoj saradnji zasnovanoj na građanskom individualizmu.

Aktivnosti
----------

Institut za javnu politiku je osnovan radi usmeravanja aktivnog i posvećenog delovanja stručnjaka iz svih delova Zapadnog Balkana sa višedecenijskim iskustvom u oblastima profesionalizacije medija, promišljanja političke agende, evropskih i trans-atlanskih izazova, bezbednosti, ljudskih i manjinskih prava, državne uprave, diplomatije, civilnog sektora, nauke i kulture. 
Cilj Instituta je formulisanje nove nacionalne, regionalne i međunarodne politike post-jugoslovenskog prostora kroz sinergiju znanja i stavova iskusnih stručnjaka i javnih aktivista. Promocijom javnog dijaloga i konstruktivnih rešenja, Institut za javnu politiku doprinosi naporima država Zapadnog Balkana da postanu ravnopravni, pouzdani i progresivni partneri u evropskim integracijama i međusobnim odnosima.
Jedan od prioriteta tima Instituta za javnu politiku je i usmerenije angažovanje civilne ekspertize u važnim reformskim procesima koje sprovode države Zapadnog Balkana, poput članstva u Evropskoj uniji i NATO.

Projekti
--------

Nakon inicijalnog istraživanja i analize društvenog i medijskog konteksta u državama Zapadnog Balkana, Institut je razvio i sproveo niz projekata među kojima su:

* Vreme je za prava žena i jednakost polova u Crnoj Gori
* NATO Reach Out
* Jačanje administrativnih kapaciteta za sprovođenje politike zaštite životne sredine u Crnoj Gori
* Model NATO Youth Samit
* Civilni odgovor na klijantelizam u medijima – Medijski krug
* Uloga medija u procesu sekuritizacije na Zapadnom Balkanu
* Uloga medija u praćenju R1325 u Crnoj Gori
* Unapređenje zaštite intelektualne svojine
* Simulacija Severnoatlanskog saveta za mlade
* Primena rezolucije SB UN 1325 Žene, mir i bezbednost

Programski odbor
----------------

Pored osnivača, članovi Programskog odbora Instituta za javnu politiku su:

* Anđelka Mihajlov, profesorka Univerziteta u Novom Sadu
* Ante Bošković, advokat
* Pavle Farčić, grafički dizajner
* Čedomir Petrović, dramski umetnik
* Marija Ćalić, fotografkinja
* Gordana Lazarević, ekonomistkinja
* Marko Kljajević, advokat
* Nikola Šuica, profesor Univerziteta u Beogradu
* Haris Dajč, asistent Filozofskog fakulteta Univerziteta u Beogradu
* Mojca Mavec, novinarka
* Jasna Slamnik, pravnica
* Aleš Ekar, ekonomista
* Zoran Krunić, sociolog
* Barbara Tekavec, pravnica

Board of Trustees
-----------------

*Board of Trustees* Instituta za javnu politiku je najviše međunarodno upravno telo koje okuplja internacionalno prepoznatljive intelektualce, političke zvaničnike, eksperte i akademske delatnike među kojima su:

* Filip Dust-Blazi, zamenik generalnog sekretara Ujedinjenih Nacija zadužen za inovativno finansiranje razvoja
* Mario Enrike de Almeida Santos David, potpredsednik Evropske narodne partije
* Jan Erik Lejn, sociolog, profesor ekonomije i politike
* Karlos Flores Huberijas, profesor Univerziteta u Valensiji
* Mišel Fakos, profesorka na Indijana Univerzitetu
* Eđidio Ivetić, profesor Univerziteta u Padovi
* Gaj Piters, profesor Univerziteta u Pitsburgu i Cepelin Univerziteta u Nemačkoj
* Valter Švimer, nekadašnji generalni sekretar Saveta Evrope

Spoljašnje veze
---------------

Institut za javnu politiku-Zvanična prezentacija Arhivirano 2017-01-09 na Wayback Machine-u